ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-4018/97 υποβολή: Panayotis Lambrias (PPE) προς την Επιτροπή (14 Iανουαρίου 1998)

Θέμα: Δημιουργία ελληνικού τμήματος στο υπό κατασκευή τρίτο Ευρωπαοκό σχολείο

Παρά το γεγονός ότι η ελληνική κοινότητα στις Βρυξέλλες είναι πολυπληθής, υπάρχει ένα μόνο ελληνικό τμήμα στα υπάρχοντα δύο ευρωπαϊκά σχολεία Βρυξελλών. Στο άμεσο μέλλον αναμένεται σημαντική αύξηση του αριθμού Ελληνόφωνων στις Βρυξέλλες λόγω της μεταφοράς του Ελεγκτικού Συνεδρίου από το Λουξεμβούργο, της ένταξης της Κύπρου στην Ευρωπαϊκή Ένωση, ενώ παράλληλα παρατηρείται συνεχής αύξηση του αριθμού των Ελλήνων που έρχονται να ζήσουν στις Βρυξέλλες.

Ερωτάται η Επιτροπή αν προτίθεται να λάβει μέτρα ώστε να δημιουργηθεί δεύτερο ελληνικό τμήμα στο υπό κατασκευή τρίτο Ευρωπαϊκό σχολείο Βρυξελλών, αίτημα που υποστηρίχθηκε ήδη από πολύ μεγάλο αριθμό γονέων (320 υπογραφές) και για το οποίο ουδεμία αντίρρηση έχει η Μόνιμη Ελληνική Αντιπροσωπεία;

Απάντηση του κ. Liikanen εξ ονόματος της Επιτροπής (4 Φεβρουαρίου 1998)

Το Ανώτατο Συμβούλιο, διακυβερνητικό όργανο υπεύθυνο για τα Ευρωπαϊκά Σχολεία, είναι το μόνο αρμόδιο να καθορίσει τον προσανατολισμό των σπουδών και την οργάνωσή τους. Συνεπώς εναπόκειται στο όργανο αυτό να αποφασίσει, σε εύθετο χρόνο, για τα γλωσσικά τμήματα που θα διαθέτει το τρίτο Ευρωπαϊκό Σχολείο των Βρυξελλών το οποίο είναι υπό κατασκευή. Η απόφαση αυτή θα ληφθεί σύμφωνα με τις αρχές που διέπουν το παιδαγωγικό καθεστώς των εν λόγω σχολείων.

Η Επιτροπή η οποία είναι μέλος του Ανωτάτου Συμβουλίου και αποδίδει ιδιαίτερη σημασία στην ορθή λειτουργία των Ευρωπαϊκών Σχολείων, θα φροντίσει για την τήρηση των εν λόγω αρχών.
ΓΡΑΠΤΗ ΕΡΩΤΗΣΗ E-3816/97 υποβολή: Carmen Dνez de Rivera Icaza (PSE) προς την Επιτροπή (28 Νοεμβρίου 1997)

Θέμα: «Πράσινοι» εθνικοί λογαριασμοί

Ως εισηγήτρια της Ανακοίνωσης COM/94/670 του Ευρωπαϊκού Κοινοβουλίου, σχετικά με τους «πράσινους» εθνικούς λογαριασμούς και τους περιβαλλοντικούς δείκτες: Μπορεί να με ενημερώσει η Επιτροπή σχετικά με τις ενέργειες και τις απαντήσεις του Συμβουλίου ως προς τα βήματα που έχουν γίνει προκειμένου να εφαρμοσθεί η ανωτέρω ανακοίνωση;

Απάντηση του κ. Santer εξ ονόματος της Επιτροπής (20 Ιανουαρίου 1998)

Η ανακοίνωση στην οποία αναφέρεται το Αξιότιμο Μέλος του Κοινοβουλίου αφορά πρόγραμμα εργασίας το οποίο μπόρεσε να λειτουργήσει μέχρι σήμερα με τις υφιστάμενες λειτουργικές πιστώσεις που διαθέτει η Επιτροπή όπως έχει προγραμματισθεί και χωρίς ιδιαίτερη μνεία του Συμβουλίου. Η ανακοίνωση διαβιβάστηκε επίσημα στο Συμβούλιο τον Ιανουάριο του 1995. Έκτοτε, η συνεργασία με τους εκπροσώπους των κρατών μελών διεξάγεται σε επίπεδο ομάδων εργασίας, κατά κανόνα στις τακτικές συνεδριάσεις των επιτροπών για τις περιβαλλοντικές στατιστικές. Στο Συμβούλιο του περιβάλλοντος που διεξήχθη στο Λουξεμβούργο στις 16 Οκτωβρίου 1997, πραγματοποιήθηκε προφορική έκθεση για τα αποτελέσματα των εργασιών αυτών και η Επιτροπή εκπόνησε στη συνέχεια έκθεση ((SEC (97) 2314. )) για την παρούσα κατάσταση η οποία εστάλη στο Κοινοβούλιο και το Συμβούλιο. Η έκθεση αυτή συζητήθηκε στις 16 Δεκεμβρίου 1997 στο Συμβούλιο το οποίο παρόλο που εξέφρασε την ικανοποίησή του για το έργο που επιτελέστηκε δεν προέβη σε ουσιαστική χειρονομία όσον αφορά τη χρηματοδότηση του έργου αυτού.
ΓΡΑΠΤΗ ΕΡΩΤΗΣΗ E-4203/97 υποβολή: Josι Garcνa-Margallo y Marfil (PPE) προς την Επιτροπή (21 Iανουαρίου 1998)

Θέμα: Ατζέντα 2000 και Στόχος 1: Επενδύσεις 1993-1997

Ο γενικός διευθυντής της Διεύθυνσης Περιφερειακής Πολιτικής και Συνοχής κ. Eneko Landαburu άφησε να εννοηθεί σε δηλώσεις του στον Τύπο που έγιναν το Νοέμβριο ότι ένδεκα ευρωπαϊκές περιοχές, μεταξύ των οποίων και η Βαλέντσια (της Ισπανίας), πρόκειται να εκπέσουν από το καθεστώς του Στόχου 1 σύμφωνα με τις προτάσεις της Επιτροπής ώστε να μειωθούν τα διαρθρωτικά ποσά πριν από την ένταξη των νέων χωρών.

Την εκτίμηση αυτή έκανε με βάση προσωρινά δεδομένα που βρίσκονται στη διάθεση της Επιτροπής. Βέβαια, για τη συγκεκριμένη περίπτωση της της Βαλέντσιας, οι επίσημες στατιστικές του Eurostat δείχνουν ότι αυτή η αυτόνομη κοινότητα είχε το 1993 ΑΕΠ ίσο με το 74,9% του ευρωπαϊκού μέσου όρου και το 1994 ή αναλογία ήταν ακόμα χαμηλότερη, δηλαδή 73,6%. Το κατώφλιο για τη ένταξη στον Στόχο 1 είναι το 75%, πράγμα που δεν επιτρέπει καμία άμεση σκέψη σχετικά με μή εκπλήρωση των απαιτουμένων προϋποθέσεων εκ μέρους της Βαλέντσιας.

Σε περίπτωση χρήσης του ύψους του μέσου εισοδήματος των περιφερειών κατά την περίοδο 1993-1997 ως κριτηρίου για τον υπολογισμό του ΑΕΠ, καθίσταται σημαντική η γνώση των μακροοικονομικών δεδομένων αυτών των περιφερειών για κάθε έτος για το οποίο χορηγούνται ενισχύσεις.

Πόσο ήταν το ύψος των πραγματοποιηθεισών επενδύσεων με βάση το Στόχο 1 του ΕΓΤΠΕ κατά τα έτη 1993, 1994, 1995, 1996 και 1997 στις περιφέρειες που αναφέρονται κατωτέρω;

- Ανατολική Μακεδονία, Θεσσαλία, Κρήτη, Πελοπόννησος, Κεντρική Ελλάδα, Ήπειρος, Αττική, Ιόνιοι Νήσοι, Αχαΐα, Στερεά Ελλάδα (Ελλάδα)

- Hainaut (Βέλγιο)

- Θουριγγία, Βρανδεμβούργο, Ανατολικό Βερολίνο, Σαξονία-Άνχαλτ, Σαξονία, Μύνστερ (Γερμανία)

- Γαλικία, Εστρεμαδούρα, Castilla y Leon, Θέουτα και Μελίγια, Κοινότητα Βαλέντσιας, Αστουρία, Ανδαλουσία, Κανάριες Νήσοι, Murcia (Ισπανία)

- Valenciennes, Avesnes, Douai, Κορσική, Υπερπόντιοι Νομοί (Γαλλία)

- Ulster, Connaught, Leinster (Ιρλανδία)

- Molise, Απουλία, Σικελία, Basilicata, Σαρδηνία, Καλαβρία, Campania (Ιταλία)

- Flevoland (Κάτω Χώρες)

- Burgerland (Αυστρία)

- Βόρεια Πορτογαλία, Alentejo, Algarve, Λισσαβώνα, Vale do Tejo, Κέντρο (Πορτογαλία)

- Islands, Highlands, Merseyside, Βόρεια Ιρλανδία (Ηνωμένο Βασίλειο)

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-4202/97 και E-4203/97 (26 Φεβρουαρίου 1998)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ P-3714/97 υποβολή: Luciano Vecchi (PSE) προς την Επιτροπή (12 Νοεμβρίου 1997)

Θέμα: Εμπόδια στην ελεύθερη κυκλοφορία των ιατρών στο Ηνωμένο Βασίλειο

Διάφοροι πολίτες της Κοινότητας που είναι κάτοχοι έγκυρων πτυχίων ιατρικής ή χειρουργικής και διαθέτουν επίσημη άδεια ασκήσεως του ιατρικού επαγγέλματος ή, σε κάθε περίπτωση, που διαθέτουν ιατρική εξειδίκευση, έχουν πέσει θύματα απαράδεκτων διακρίσεων εκ μέρους των αρχών του ΗΒ όσον αφορά την πρόσβασή τους στο ιατρικό επάγγελμα.

Ειδικότερα, σε πολλές περιπτώσεις ιατροί που έχουν εκπαιδευθεί σε άλλα κράτη μέλη υποχρεούνται να λάβουν το πιστοποιητικό MRCP, το οποίο μπορεί να αποκτηθεί μόνο στο ΗΒ μετά από διετή άσκηση γενικής ιατρικής, προκειμένου να αποκτήσουν πρόσβαση σε επαγγελματικές ή διδακτικές δραστηριότητες, τη στιγμή που κάτι τέτοιο δεν απαιτείται σε άλλα ευρωπαϊκά κράτη.

Το γεγονός αυτό έρχεται σε κατάφορη αντίθεση με τις αρχές της ελεύθερης κυκλοφορίας των εργαζομένων και τις οριζόντιες και κάθετες οδηγίες που διέπουν την πρόσβαση στα επαγγέλματα που απαιτούν ρύθμιση. Θα μπορούσε άραγε να αναφέρει η Επιτροπή:

1. Αν έχει λάβει γνώση αυτής της διάκρισης;

2. Αν έλαβε ή πρόκειται να λάβει μέτρα κατά των αρχών του ΗΒ για την επίλυση αυτών των προβλημάτων;

3. Τί δυνατότητες προσφυγής παρέχονται στους πολίτες της Κοινότητας που έχουν πέσει θύματα αυτών των διακρίσεων;

Απάντηση του κ. Monti εξ'ονόματος της Επιτροπής (6 Ιανουαρίου 1998)

1. και 2. Ελλείψει διευκρινίσεων που θα επέτρεπαν στην Επιτροπή να πραγματοποιήσει τις απαιτούμενες έρευνες όσον αφορά το θιγόμενο πρόβλημα, η Επιτροπή δεν είναι σε θέση, προς το παρόν, να απαντήσει στη συγκεκριμένη ερώτηση. Κατά συνέπεια, παρακαλεί το αξιότιμο μέλος να διευκρινίσει περισσότερο το επίμαχο γεγονός.

3. Οι κοινοτικοί υπήκοοι που κρίνουν ότι υφίστανται δυσμενή μεταχείριση λόγω απόφασης των αρχών ενός κράτους μέλους όσον αφορά την πρόσβαση στην εκπαίδευση ή στην άσκηση επαγγελματικής δραστηριότητας μπορούν να χρησιμοποιήσουν τα ένδικα μέσα που προσφέρει το εσωτερικό δίκαιο. Σε περίπτωση αμφιβολίας όσον αφορά το συμβιβάσιμο μιας διάταξης του εσωτερικού δικαίου με το κοινοτικό δίκαιο, το ενδιαφερόμενο εθνικό δικαστήριο μπορεί, εάν παραστεί ανάγκη, να θέσει στο δικαστήριο των Ευρωπαϊκών Κοινοτήτων ένα ή περισσότερα προδικαστικά ερωτήματα. Επιπλέον, οι κοινοτικοί υπήκοοι μπορούν να καταθέσουν προσφυγή στην Επιτροπή.
ΓΡΑΠΤΗ ΕΡΩΤΗΣΗ E-3694/97 υποβολή: Kirsi Piha (PPE) προς την Επιτροπή (19 Νοεμβρίου 1997)

Θέμα: Χρήση των πόρων του προγράμματος Phare όσον αφορά την Σλοβενία

Η Ευρωπαϊκή Ένωση ενισχύει τις χώρες της Κεντρικής και Ανατολικής Ευρώπης μέσω του προγράμματός της Phare. Όπως φαίνεται, η πολιτική αυτή έχει συμβάλει σημαντικά στην ανάπτυξη των υποψηφίων προς ένταξη στην Κοινότητα χωρών. Γι' αυτό και θα επιθυμούσα να πληροφορηθώ από την Επιτροπή πώς έχουν χρησιμοποιηθεί το 1997 τα εγκριθέντα στο πλαίσιο του προγράμματος Phare ποσά όσον αφορά τη Σλοβενία.

Απάντηση του κ. Van den Broek εξ ονόματος της Επιτροπής (19 Δεκεμβρίου 1997)

Η Επιτροπή παρέχει στο αξιότιμο μέλος του Κοινοβουλίου της ακόλουθες πληροφορίες αναφορικά με το πρόγραμμα Phare στη Σλοβενία για το έτος 1997:

Στο πλαίσιο των εθνικών προγραμμάτων Phare, το προτεινόμενο εθνικό επιχειρησιακό πρόγραμμα του έτους 1997 (17.75 εκατ. ECU) εγκρίθηκε από την κυβέρνηση της Σλοβενίας στις 17 Ιουλίου 1997 και υπεβλήθη στην επιτροπή διαχείρισης Phare στις 2 Οκτωβρίου 1997. Στον πίνακα που ακολουθεί, παρέχεται η προτεινόμενη συνολική κατανομή κονδυλίων για το ΕΕΠ του έτους 1997:

>TABLE>

Ενα πρόσθετο κονδύλιο του προϋπολογισμού ύψους 1.25 εκατ. ECU έχει προβλεφθεί για το πρόγραμμα Tempus.

Στο πλαίσιο των προγραμμάτων διασυνοριακής συνεργασίας (ΠΔΣ), έχουν διατεθεί 6 εκατ. ECU για τη συνεργασία με την Ιταλία και την Αυστρία κατά το έτος 1997. Τα προβλεπόμενα κονδύλια κατανέμονται ως εξής:

>TABLE>

Οι συνολικές αναλήψεις υποχρεώσεων από τον προϋπολογισμό Phare του έτους 1997 για τη Σλοβενία ανέρχονται σε 25 εκατ. ECU.
ΓΡΑΠΤΗ ΕΡΩΤΗΣΗ E-3488/97 υποβολή: Richard Howitt (PSE) προς την Επιτροπή (3 Νοεμβρίου 1997)

Θέμα: Essex Returners Unit-Αποτυχία της προσφοράς της στην ΓΔ V

Θα μπορούσε να επιβεβαιώσει η Επιτροπή ότι έλαβε επίσημη καταγγελία από την Essex Returners Unit σχετικά με τον πιθανολογούμενο κακό χειρισμό από την Επιτροπή της προσφοράς της για το σχέδιο 97/D4/UK/171-2, συμπεριλαμβανομένης εσφαλμένης παραπομπής στο σχέδιο και άλλων σφαλμάτων;

Θα μπορούσε να επιβεβαιώσει η Επιτροπή ότι θα παράσχει πλήρη και λεπτομερή έκθεση σχετικά με τους λόγους της αποτυχίας της προσφοράς και θα μπορούσε να ορίσει την ημερομηνία που θα παρασχεθεί η έκθεση αυτή;

Λαμβάνοντας υπόψη τα εμφανή ελαφρυντικά, θα μπορούσε η Επιτροπή να προσδιορίσει εναλλακτικά κονδύλια του προϋπολογισμού που θα μπορούσαν να συμβάλουν στην κάλυψη του κόστους του σχεδίου;

Απάντηση του κ. Flynn εξ ονόματος της Επιτροπής (15 Δεκεμβρίου 1997)

Η Επιτροπή έλαβε πράγματι καταγγελία από την Essex Returners Unit σχετικά με την απόρριψη της αίτησής της για επιδότηση στα πλαίσια του ευρωπαϊκού έτους κατά του ρατσισμού. Λεπτομερής επεξήγηση των λόγων για την απόφαση της Επιτροπής απεστάλη στην Essex Returners Unit στις 31 Ιουλίου 1997.

Η Επιτροπή απορρίπτει την πιθανότητα η εν λόγω αίτηση να αποτέλεσε αντικείμενο κακού χειρισμού από την Επιτροπή. Απορρίφθηκε επειδή δεν πληρούσε ορισμένα τυπικά και ποιοτικά κριτήρια που καθορίζονταν σαφώς σε όλα τα έγγραφα τα σχετικά με τις αιτήσεις χρηματοδότησης στα πλαίσια του ευρωπαϊκού έτους. Ο αιτών προστέθηκε στον ταχυδρομικό κατάλογο παραληπτών της Επιτροπής και θα ενημερωθεί για οποιεσδήποτε άλλες ευκαιρίες χρηματοδότησης ενεργειών για την καταπολέμηση του ρατσισμού.
ΓΡΑΠΤΗ ΕΡΩΤΗΣΗ E-3841/97 υποβολή: Stephen Hughes (PSE) προς την Επιτροπή (5 Δεκεμβρίου 1997)

Θέμα: Ασφάλεια στο Αεροδρόμιο της Αθήνας

Η εφημερίδα The Times στο Ηνωμένο Βασίλειο δημοσίευσε πρόσφατα άρθρο στο οποίο αναφερόταν ότι το αεροδρόμιο της Αθήνας είναι απερίγραπτα ανεπαρκές σε εξοπλισμό ασφάλειας και αυτό ισχύει για μεγάλο χρονικό διάστημα. Το άρθρο στη συνέχεια ανέφερε ότι οι αρχές του αεροδρομίου δεν σχεδιάζουν να το επανεξοπλίσουν ή να αντικαταστήσουν τον ανεπαρκή εξοπλισμό ασφάλειας.

Θα μπορούσε η Επιτροπή να αναφέρει ποια μέτρα έχουν ληφθεί για την εγγύηση της ασφαλούς διέλευσης πολιτών της Ευρωπαϊκής Ένωσης μέσω ενός από τα αεροδρόμια της Ένωσης με τη μεγαλύτερη κίνηση;

Απάντηση του κ. Kinnock εξ ονόματος της Επιτροπής (15 Ιανουαρίου 1998)

Η Επιτροπή δεν έχει στη διάθεσή της στοιχεία από τα οποία να επιβεβαιώνεται η κατάσταση που εικάζεται ότι επικρατεί στο αεροδρόμιο των Αθηνών, όπως αυτή περιγράφεται από το Αξιότιμο Μέλος του Κοινοβουλίου στην ερώτησή του. Όπως εικάζει η Επιτροπή, η σχετική παραπομπή αναφέρεται πολύ περισσότερο στον εξοπλισμό ασφαλείας που χρησιμοποιείται για την ανίχνευση των όπλων και των εκρηκτικών υλών στα αεροδρόμια, παρά στον εξοπλισμό ασφαλείας.

Η Επιτροπή δεν έχει νομίμως το δικαίωμα παρέμβασης σε θέματα που σχετίζονται με την ασφάλεια των αεροπορικών μεταφορών στα εκάστοτε κράτη μέλη. Παρά το γεγονός ότι στον τίτλο VI της συνθήκης για την Ευρωπαϊκή Ένωση καθιερώνεται η συνεργασία των κρατών μελών στους τομείς της δικαιοσύνης και των εσωτερικών υποθέσεων, η πρωτοβουλία για την ανάληψη δράσης στα θέματα αυτά επαφίεται εξ ολοκλήρου στα κράτη μέλη.

Η Επιτροπή συμμετέχει, ωστόσο, υπό την ιδιότητα του παρατηρητή στην ομάδα εργασίας για τα θέματα ασφάλειας η οποία έχει συγκροτηθεί στο πλαίσιο της Ευρωπαϊκής Διάσκεψης Πολιτικής Αεροπορίας (ΕΔΠΑ) (ECAC).

Εάν το Αξιότιμο Μέλος του Κοινοβουλίου έχει στη διάθεσή του αναλυτικότερα και ειδικότερα στοιχεία για την ασφάλεια του αεροδρομίου ή τον εξοπλισμό ασφαλείας, καλείται να τα διαβιβάσει στην Επιτροπή ή τις αρμόδιες εθνικές αρχές.
ΓΡΑΠΤΗ ΕΡΩΤΗΣΗ E-3789/97 υποβολή: David Hallam (PSE) προς την Επιτροπή (26 Νοεμβρίου 1997)

Θέμα: Εμπόδια στη διεξαγωγή του εμπορίου στη Δανία: το κτηνιατρικό φαρμακευτικό προοόν Super-Ov

Γνωρίζει η Επιτροπή ότι οι αρχές της Δανίας δεν επιτρέπουν στη βρετανική Global Genetics/ Unit One Moreton Farm, Eye, Leominster HR6 ODP να εισάγει στην αγορά το κτηνιατρικό φαρμακευτικό προϊόν Super-Ov για το οποίο η αίτηση για τη χορήγηση άδειας κυκλοφορίας έχει κατατεθεί από τις 4 Μαΐου 1994.

Ποια μέτρα θα λάβει η Επιτροπή για να διασφαλίσει ότι οι δανικές αρχές θα συμμορφωθούν με τις απαιτήσεις της Οδηγίας 81/851/ΕΟΚ ((ΕΕ L 317 της 06.11.1981, σελ. 1. )) και της υπόλοιπης σχετικής νομοθεσίας της ενιαίας αγοράς;

Πότε προβλέπει η Επιτροπή ότι θα βρεθεί μια λύση στο πρόβλημα αυτό η οποία θα ικανοποιεί τόσο τη Global Genetics όσο και τις βρετανικές αρχές οι οποίες έχουν προβεί σε επίσημη διαμαρτυρία (προσφυγή αριθ. 96/4399) δια λογαριασμό της Global Genetics;

Απάντηση του Bangemann εξ ονόματος της Επιτροπής (15 Δεκεμβρίου 1997)

Το Αξιότιμο Μέλος του Κοινοβούλιου αναφέρεται σε καταγγελία που περιήλθε στην Επιτροπή σχετικά με εικαζόμενη παράβαση της κοινοτικής φαρμακευτικής νομοθεσίας εκ μέρους της Δανίας. Ο καταγγέλων ισχυρίζεται ότι είχε υποβάλει πλήρη αίτηση στις δανικές αρχές σχετικά με την κυκλοφορία του κτηνιατρικού φαρμάκου «Super -OV», τον Μάϊο του 1994, και ότι έκτοτε τελεί εν αναμονή αποφάσεως εκ μέρους των δανικών αρχών.

Μετά από επικοινωνία της Επιτροπής με τις δανικές αρχές, οι τελευταίες ανέφεραν ότι χρειάζονταν ακόμη πρόσθετα στοιχεία, σύμφωνα με την κοινοτική νομοθεσία, προκειμένου να αποφανθούν για την άδεια κυκλοφορίας του συγκεκριμένου προϊόντος στην Δανία. Αιτήσει της Επιτροπής, οι δανικές αρχές απέστειλαν, στις 25 Οκτωβρίου 1996, επιστολή στον καταγγέλοντα, στην οποία παρέθεταν τα στοιχεία και την τεκμηρίωση τα οποία εκαλείτο ο αιτών να υποβάλει. Η Επιτροπή συνεβούλευσε επανειλημμένως τον καταγγέλοντα να συμμορφωθεί και να παράσχει στις δανικές αρχές τα στοιχεία και την τεκμηρίωση που νομίμως του εζητούντο.

Δεδομένου ότι ο καταγγέλων δεν ακολούθησε την συμβουλή της Επιτροπής, η τελευταία απεφάσισε, στις 15 Οκτωβρίου 1997, να θέσει την σχετική καταγγελία στο αρχείο.
ΓΡΑΠΤΗ ΕΡΩΤΗΣΗ E-3996/97 υποβολή: Friedhelm Frischenschlager (ELDR) προς την Επιτροπή (14 Iανουαρίου 1998)

Θέμα: Ελεύθερη κυκλοφορία των εργαζομένων

Η αυτόνομη επαρχία του Μπολτσάνο (Ιταλία) θέσπισε τα τελευταία 30 χρόνια εκτενή νομικά και διοικητικά διατάγματα για την επικράτειά της σχετικά με την δημόσια ενίσχυση για την απόκτηση ιδιόκτητης πρώτης κατοικίας και άλλα στεγαστικά βοηθήματα για οικονομικά ασθενείς οικογένειες και μεμονωμένα άτομα (μεταξύ άλλων χορήγηση δικαιώματος χρήσης επιδοτούμενης οικοδομήσιμης γής, βοηθήματα ενοικίου, βοηθήματα έκτακτης ανάγκης).

Πέρα από την οικονομική απορία, τόσο η χορήγηση οικονομικής βοήθειας όσο και το μέγεθος της εξαρτώνται κυρίως από την διάρκεια της παραμονής του δικαιούχου αρωγής στην επικράτεια της αυτόνομης επαρχίας του Μπολτσάνο (άρθρο 4 του περιφ. νόμου αριθ. 4 της 2.4.1962). Ο τόπος κατοικίας σε άλλα κράτη μέλη δεν λαμβάνεται υπόψη.

Γνωρίζει η Επιτροπή αυτές τις διατάξεις;

Πιστεύει περαιτέρω η Επιτροπή ότι αυτή η ρύθμιση, ειδικότερα όσον αφορά την εφαρμογή της σε εργαζόμενους από άλλα κράτη μέλη της Κοινότητας, συμβιβάζεται με την κοινοτική απαγόρευση των διακρίσεων εις βάρος των πολιτών και κυρίως με το άρθ. 9 του Κανονισμού (ΕΟΚ) του Συμβουλίου αριθ. 1612/68 ((ΕΕ L 257 της 19.10.1968, σελ. 2 )) της 15ης Οκτωβρίου 1968, ειδικότερα δε σχετικά με τις μεγάλες χρονικές προθεσμίες που ισχύουν όσον αφορά την διάρκεια παραμονής στον τόπο κατοικίας;

Σε περίπτωση που η Επιτροπή πιστεύει ότι αυτή η διάταξη έρχεται σε αντίθεση με το κοινοτικό δίκαιο, μπορεί να γνωστοποιήσει ποια μέτρα έχει λάβει ή πρόκειται να λάβει για να διασφαλίσει την εφαρμογή του κοινοτικού δικαίου;

Απάντηση του κ. Flynn εξ ονόματος της Επιτροπής (24 Φεβρουαρίου 1998)

Η Επιτροπή θα απευθυνθεί στις ιταλικές αρχές για να πληροφορηθεί όλες τις λεπτομέρειες της εν λόγω ρύθμισης. Αυτές οι λεπτομέρειες θα επιτρέψουν να καθοριστεί εάν η κατάσταση που περιγράφει ο κύριος βουλευτής αποτελεί έμμεση διάκριση εις βάρος του κοινοτικού εργαζόμενου σε σχέση με τον ιταλό εργαζόμενο.
ΓΡΑΠΤΗ ΕΡΩΤΗΣΗ E-3908/97 υποβολή: Hiltrud Breyer (V) προς την Επιτροπή (11 Δεκεμβρίου 1997)

Θέμα: Προμήθειες υψηλώς εμπλουτισμένου ουρανίου για ερευνητικούς πυρηνικούς αντιδραστήρες FRM II

1. Μπορεί η Ευρωπαϊκή Επιτροπή να επιβεβαιώσει τις πληροφορίες ότι ο οργανισμός ανεφοδιασμού EURATOM διαπραγματεύεται με ρωσικές διοικητικές υπηρεσίες σχετικά με τον ανεφοδιασμό των ευρωπαϊκών ερευνητικών πυρηνικών αντιδραστήρων με υψηλώς εμπλουτισμένο ουράνιο; Συμπεριλαμβάνουν αυτές οι διαπραγματεύσεις και προμήθειες για τον αμφισβητούμενο πυρηνικό αντιδραστήρα FRM II στο Μόναχο;

2. Σε ποιό στάδιο βρίσκονται οι διαπραγματεύσεις; Τί έχει ήδη αποφασισθεί, ποιά σημεία πρέπει να συζητηθούν ακόμη; Πότε υπολογίζεται να ολοκληρωθούν οι διαπραγματεύσεις;

3. Μπορεί να επιβεβαιώσει η Ευρωπαϊκή Επιτροπή ότι από πλευράς του οργανισμού ανεφοδιασμού EURATOM υπάρχει σχέδιο συμφωνίας σχετικά με προμήθειες υψηλώς εμπλουτισμένου ουρανίου από την Ρωσία για τον FRM II;

4. Δε νομίζει η Ευρωπαϊκή Επιτροπή ότι οι προσπάθειες μη διάδοσης υψηλώς εμπλουτισμένου ουρανίου υφίστανται ένα σκληρό χτύπημα λόγω της υπόθεσης αυτής, και αν όχι, γιατί;

Απάντηση του κ. Παπουτσή εξ ονόματος της Επιτροπής (2 Φεβρουαρίου 1998)

Το Αξιότιμο Μέλος μπορεί να ανατρέξει στην απάντηση της Επιτροπής στη γραπτή ερώτηση Ε-2903/97 ((ΕΕ C 134 της 30.4.1998, 33. )).

Στο μεταξύ έχουν πραγματοποιηθεί επαφές μεταξύ των υπευθύνων ορισμένων ερευνητικών πυρηνικών αντιδραστήρων στην Κοινότητα και των ρωσικών αρχών. Εφόσον επακολουθήσουν προμήθειες ουρανίου υψηλού εμπλουτισμού, θα τηρηθούν οι αυστηροί κανόνες του ελέγχου της ασφάλειας και της πολιτικής μη διάδοσης.
ΓΡΑΠΤΗ ΕΡΩΤΗΣΗ E-3895/97 υποβολή: Gerardo Fernαndez-Albor (PPE) προς την Επιτροπή (11 Δεκεμβρίου 1997)

Θέμα: Μισθοί εκφρασμένοι σε ευρώ

Διάφορα όργανα, οργανισμοί και επιχειρήσεις έχουν ήδη ξεκινήσει την πρακτική της έκδοσης των μισθολογικών καταστάσεων των υπαλλήλων τους στις οποίες οι μισθοί εκφράζονται σε ευρώ και σε εθνικό νόμισμα, ούτως ώστε οι εργαζόμενοι να συνηθίζουν σταδιακά σε ένα νόμισμα που θα αλλάξει τις συνήθειες των ευρωπαίων.

Αυτό το είδος μέτρων που συνοδεύεται από άλλα του ίδιου τύπου, όπως η πληρωμή των δημοτικών τελών σε ευρώ, θα συμβάλλουν στο να διευκολύνουν όλους τους ευρωπαίους πολίτες να κατανοήσουν το νέο νόμισμα.

Είναι σε θέση η Επιτροπή να πει εάν προτίθεται να επεκτείνει την εμπειρία αυτή ούτως ώστε να διευκολύνει τον ευρωπαίο πολίτη να εξοικειωθεί και να συνηθίσει τη μετατροπή του ευρώ ως νοοτροπία προς μια νέα νομισματική πραγματικότητα που θα ενώσει, ακόμη περισσότερο, όλους τους πολίτες της Ευρωπαϊκής Ένωσης;

Απάντηση του κ. de Silguy εξ ονόματος της Επιτροπής (15 Ιανουαρίου 1998)

Η Επιτροπή συμμερίζεται πλήρως την άποψη του Αξιότιμου Μέλους. Εκφράζει την ικανοποίησή της για τη δέσμευση που ανέλαβαν τόσο οι δημόσιοι όσο και οι ιδωτικοί φορείς ώστε η εισαγωγή του ευρώ να πραγματοποιηθεί με τον αρμονικότερο τρόπο.

Ο τρόπος με τον οποίο η Επιτροπή προτίθεται να αντιμετωπίσει τις προκλήσεις που θέτει σε επίπεδο επικοινωνίας η εισαγωγή του ευρώ περιγράφεται σε πρόσφατη ανακοίνωση με τίτλο «Πρακτικά ζητήματα της καθιέρωσης του ευρώ» ((COM (97) 491 τελικό. )).

Η Επιτροπή έχει συστήσει διάφορες συμβουλευτικές ομάδες εμπειρογνωμόνων που είναι επιφορτισμένες με τη διεξοδικότερη εξέταση συγκεκριμένων θεμάτων επικοινωνίας. Οι ομάδες αυτές πρέπει να υποβάλουν τις εκθέσεις τους σύντομα και στη συνέχεια η Επιτροπή θα αντλήσει ταχέως κατάλληλα συμπεράσματα ως προς την πολιτική που πρέπει να ακολουθηθεί. Μια πρώτη ομάδα εργασίας εξετάζει τις τεχνικές επιπτώσεις και το κόστος της διπλής αναγραφής, δηλαδή της αναγραφής των τιμών και/ή των αξιών σε εθνικές νομισματικές μονάδες και σε ευρώ. Μια δεύτερη ομάδα διερευνά τους τρόπους με τους οποίους μπορεί να διευκολυνθεί η κατανόηση από τους πολίτες των τιμών και των αξιών που εκφράζονται σε ευρώ.

Η Επιτροπή αναγνωρίζει ότι οι δημόσιες διοικήσεις διαδραματίζουν σημαντικό ρόλο για τη μετάβαση στο ευρώ και ζήτησε από τις εθνικές αρχές να της υποβάλουν πριν από το τέλος του 1997 προγράμματα μετάβασης στο ευρώ. Σχεδόν όλα τα κράτη μέλη έχουν ήδη υποβάλει παρόμοια προγράμματα, τα περισσότερα από τα οποία προβλέπουν δυνατότητα υποβολής φορολογικών δηλώσεων σε ευρώ κατά τη μεταβατική περίοδο. Σε πολλές περιπτώσεις, το δικαίωμα υποβολής φορολογικής δήλωσης σε ευρώ κατά τη μεταβατική περίοδο ισχύει επίσης για τις δηλώσεις φόρου εισοδήματος φυσικών προσώπων. Οι λεπτομέρειες όσον αφορά τη μετάβαση στο ευρώ των εθνικών διοικήσεων εναπόκεινται στην αρμοδιότητα των εθνικών αρχών. Η Επιτροπή θα υποβάλει σύντομα έκθεση σχετικά με τα προγράμματα μετάβασης στο ευρώ όλων των κρατών μελών.
ΓΡΑΠΤΗ ΕΡΩΤΗΣΗ P-3757/97 υποβολή: John Iversen (PSE) προς την Επιτροπή (17 Νοεμβρίου 1997)

Θέμα: Πριμοδότηση για πρόωρη εμπορία

Το ανώτατο βάρος μόσχων το οποίο επιτρέπει τη χορήγηση πριμοδότησης για πρόωρη εμπορία έχει καθορισθεί, στην Ολλανδία και στο Βέλγιο, σε 160 κιλά. Ο ορισμός του μόσχου είναι ένα ζώον το οποίο έχει βάρος κάτω των 160 κιλών. Μαθηματικώς είναι αδύνατον ο μέσος όρος να υπερβαίνει το ανώτατο όριο της κατηγορίας.

1. Πως μπορεί η Επιτροπή να υποστηρίξει τη χρησιμοποίηση ενός βάρους από τα στοιχεία της Eurostat, το οποίο βασίζεται σε λανθασμένη εφαρμογή του ορισμού της έννοιας «μόσχος»;

2. Λαμβάνοντας υπόψη ότι το λάθος αυτό προκαλεί νόθευση του ανταγωνισμού, που συνεπάγεται την ετήσια μεταφορά 60.000 περίπου νεογέννητων μόσχων από τη Δανία στην Ολλανδία υπό κάκιστες από την άποψη της προστασίας των ζώων συνθήκες (λόγω του ότι οι νέοι αυτοί μόσχοι δεν έχουν ακόμα ευστάθεια, δεν πιστεύει η Επιτροπή ότι θα πρέπει να διορθωθεί το λάθος αυτό;

Απάντηση του κ. Fischler εξ ονόματος της Επιτροπής (9 Δεκεμβρίου 1997)

Ο ορισμός του «μόσχου», για στατιστικούς σκοπούς, θεσπίζεται στην απόφαση 94/433/ΕΚ της Επιτροπής της 30ής Μαΐου 1994, για τις λεπτομέρειες εφαρμογής της οδηγίας 93/24/ΕΟΚ του Συμβουλίου όσον αφορά τις στατιστικές έρευνες στον τομέα του ζωικού κεφαλαίου βοοειδών και της παραγωγής βοοειδών και για την τροποποίηση της εν λόγω οδηγίας ((ΕΕ L 179 της 13.7.1994 )). Αυτός ο ορισμός αναφέρεται σε μέγιστο ζωντανό βάρος 300 χλγρ. Οι μόσχοι σφαγής καλής έως εξαιρετικής διάπλασης συνεπάγονται, κατά γενικό κανόνα, βάρος σφαγίου το οποίο υπερβαίνει τα 160 χλγρ. Κατά συνέπεια, η Επιτροπή δεν κατανοεί πού βρίσκεται το λάθος στο οποίο αναφέρεται το Αξιότιμο Μέλος του Κοινοβουλίου στην ερώτησή του.

Όσον αφορά τη μεταφορά των μόσχων, η οδηγία 91/628/ΕΟΚ του Συμβουλίου, όπως έχει τροποποιηθεί, προβλέπει τα απαραίτητα μέτρα για την προστασία των ζώων κατά τη διάρκεια της μεταφοράς τους. Σύμφωνα με τις πληροφορίες τις οποίες διαθέτει η Επιτροπή, η Δανία συμμορφώνεται πλήρως με αυτήν την οδηγία, μέσω της εθνικής της νομοθεσίας.